
DR.31.3.2010 119 

 
 Timbalan Yang di-Pertua [Datuk Ronald Kiandee]:  Yang Berhormat 
Ranau bangun ya. 

 Datuk Siringan Gubat [Ranau]:  Terima kasih Tuan Yang di-Pertua dan 
Yang Berhormat Menteri. Sedikit daripada Ranau untuk mohon penjelasan. Masih 
lagi mengenai dengan subsidi. Ini bukan subsidi padi tetapi subsidi beras. Saya 
tidak tahu sama ada Yang Berhormat Menteri sedar ataupun tidak. Akan tetapi, 
subsidi beras iaitu terutama sekali harga beras nasional, jikalau harga pasaran di 
bandar ini di kedai-kedai harganya dahulu ialah RM18 dan harga itulah harga 
subsidi, tetapi apabila di luar bandar lebih mahal harganya. Apabila sampai ke 
kampung di luar bandar ini harganya bukan lagi RM18 tetapi RM20, RM23 dan 
ada juga sampai RM24. Ini bererti sasaran subsidi beras yang diberi oleh kerajaan 
bukan pula sasaran yang betul-betul menyeronokkan terutama sekali kepada 
penduduk di luar bandar tetapi penduduk di bandar sahaja yang mendapat harga 
subsidi itu. Mohon penjelasan. Sekian. 

 Datuk Seri Haji Noh bin Haji Omar:  Terima kasih Yang Berhormat. Saya 
percaya kemungkinan perkara ini boleh berlaku walaupun kita kata harga subsidi 
beras ST15 ini kerana subsidi yang kita beri ini bukan kepada pemborong ataupun 
peruncit. Kita beri kepada pengilang. Apabila pengilang menjual mengikut harga 
yang telah ditetapkan, dan apabila sampai kepada pemborong, pemborong ini 
akan tukar baju, di mana beras ST15 di convert jadi ST10 dan ada lebih dahsyat 
lagi menjadi ST5.  

Kemudian yang kedua, apabila dia menjual di pasaran, sepatutnya ia tidak 
boleh jual lebih daripada RM18, tetapi kita tahu terutamanya kalau kita pergi ke 
kawasan-kawasan pendalaman yang pengawal padi beras ini mungkin tidak 
sampai ke sana, ada peruncit-peruncit yang tidak bertanggungjawab. Oleh itu saya 
minta kerjasama daripada Yang Berhormat, jikalau Yang Berhormat boleh beritahu 
mana-mana peruncit yang menjual harga lebih daripada harga RM18, tindakan 
untuk membatalkan lesen peruncit itu ada di kuasa kementerian. Jadi, oleh sebab 
itu kita mencuba, kita sedang menyusun bagaimana cara yang terbaik untuk kita 
beri subsidi beras terutamanya supaya ia sampai ke golongan sasar. Tuan Yang 
di-Pertua, saya seorang sahaja lagi ini. Yang Berhormat Menteri Pertahanan 
sudah lama menunggu.  

 Ahli Yang Berhormat Bagan Serai yang banyak membangkitkan isu 
pertanian yang merangkumi berbagai-bagai aspek. Pertama, tentang bantuan 
racun perosak. Saya ingin menyatakan bahawa kerajaan menyediakan bantuan 
racun makhluk perosak dalam bentuk kupon dengan kadar maksimum RM200 per 
hektar, di mana pesawah boleh memilih daripada 32 jenis racun makhluk perosak 
yang disenaraikan. Pesawah diberi kebebasan untuk memilih sendiri racun 
makhluk perosak yang bersesuaian dengan keperluan tanaman mereka. Kesemua 
racun yang disenaraikan ini telah mendapat kelulusan daripada Lembaga Racun 
Makhluk Perosak.  

 Selain membekalkan racun-racun kepada pesawah, syarikat-syarikat yang 
terpilih juga telah turut menyediakan sesi taklimat, latihan dan tunjuk ajar kepada 
pesawah mengenai cara penggunaan yang betul. Keberkesanan sesuatu racun 
juga bergantung kepada cara penggunaan yang betul dan mengikut masa yang 
sesuai.  

 Mengenai ternakan ikan arowana yang dibangkitkan oleh Yang Berhormat 
Bagan Serai, memang ia merupakan satu industri yang... 

 Tuan Haji Mohsin Fadzli bin Haji Samsuri [Bagan Serai]:  Yang 
Berhormat Menteri, ingin saya mencelah sedikit mengenai dengan apa yang saya 



Timbalan Yang di-Pertua [Datuk Ronald Kiandee]: Yang Berhormat Ranau bangun ya. Datuk Siringan Gubat [Ranau]: Terima kasih Tuan Yang di-Pertua dan Yang Berhormat Menteri. Sedikit daripada Ranau untuk mohon penjelasan. Masih lagi mengenai dengan subsidi. Ini bukan subsidi padi tetapi subsidi beras. Saya tidak tahu sama ada Yang Berhormat Menteri sedar ataupun tidak. Akan tetapi, subsidi beras iaitu terutama sekali harga beras nasional, jikalau harga pasaran di bandar ini di kedai-kedai harganya dahulu ialah RM18 dan harga itulah harga subsidi, tetapi apabila di luar bandar lebih mahal harganya. Apabila sampai ke kampung di luar bandar ini harganya bukan lagi RM18 tetapi RM20, RM23 dan ada juga sampai RM24. Ini bererti sasaran subsidi beras yang diberi oleh kerajaan bukan pula sasaran yang betul-betul menyeronokkan terutama sekali kepada penduduk di luar bandar tetapi penduduk di bandar sahaja yang mendapat harga subsidi itu. Mohon penjelasan. Sekian. Datuk Seri Haji Noh bin Haji Omar: Terima kasih Yang Berhormat. Saya percaya kemungkinan perkara ini boleh berlaku walaupun kita kata harga subsidi beras ST15 ini kerana subsidi yang kita beri ini bukan kepada pemborong ataupun peruncit. Kita beri kepada pengilang. Apabila pengilang menjual mengikut harga yang telah ditetapkan, dan apabila sampai kepada pemborong, pemborong ini akan tukar baju, di mana beras ST15 di convert jadi ST10 dan ada lebih dahsyat lagi menjadi ST5. Kemudian yang kedua, apabila dia menjual di pasaran, sepatutnya ia tidak boleh jual lebih daripada RM18, tetapi kita tahu terutamanya kalau kita pergi ke kawasan-kawasan pendalaman yang pengawal padi beras ini mungkin tidak sampai ke sana, ada peruncit-peruncit yang tidak bertanggungjawab. Oleh itu saya minta kerjasama daripada Yang Berhormat, jikalau Yang Berhormat boleh beritahu mana-mana peruncit yang menjual harga lebih daripada harga RM18, tindakan untuk membatalkan lesen peruncit itu ada di kuasa kementerian. Jadi, oleh sebab itu kita mencuba, kita sedang menyusun bagaimana cara yang terbaik untuk kita beri subsidi beras terutamanya supaya ia sampai ke golongan sasar. Tuan Yang di-Pertua, saya seorang sahaja lagi ini. Yang Berhormat Menteri Pertahanan sudah lama menunggu. Ahli Yang Berhormat Bagan Serai yang banyak membangkitkan isu pertanian yang merangkumi berbagai-bagai aspek. Pertama, tentang bantuan racun perosak. Saya ingin menyatakan bahawa kerajaan menyediakan bantuan racun makhluk perosak dalam bentuk kupon dengan kadar maksimum RM200 per hektar, di mana pesawah boleh memilih daripada 32 jenis racun makhluk perosak yang disenaraikan. Pesawah diberi kebebasan untuk memilih sendiri racun makhluk perosak yang bersesuaian dengan keperluan tanaman mereka. Kesemua racun yang disenaraikan ini telah mendapat kelulusan daripada Lembaga Racun Makhluk Perosak. Selain membekalkan racun-racun kepada pesawah, syarikat-syarikat yang terpilih juga telah turut menyediakan sesi taklimat, latihan dan tunjuk ajar kepada pesawah mengenai cara penggunaan yang betul. Keberkesanan sesuatu racun juga bergantung kepada cara penggunaan yang betul dan mengikut masa yang sesuai. Mengenai ternakan ikan arowana yang dibangkitkan oleh Yang Berhormat Bagan Serai, memang ia merupakan satu industri yang... Tuan Haji Mohsin Fadzli bin Haji Samsuri [Bagan Serai]: Yang Berhormat Menteri, ingin saya mencelah sedikit mengenai dengan apa yang saya.